Komisjoni teatis Euroopa Parlamendile, mis on esitatud EÜ asutamislepingu artikli 251 lõike 2 teise lõigu alusel ja milles käsitletakse nõukogu vastuvõetud ühisseisukohta Euroopa Parlamendi ja nõukogu juhilube käsitleva direktiivi vastuvõtmiseks (uuestisõnastamine) /* KOM/2006/0547 lõplik - COD 2003/0252 */





[pic] | EUROOPA ÜHENDUSTE KOMISJON | Brüssel 21.9.2006 KOM(2006) 547 lõplik 2003/0252 (COD) KOMISJONI TEATIS EUROOPA PARLAMENDILE, mis on esitatud EÜ asutamislepingu artikli 251 lõike 2 teise lõigu alusel ja milles käsitletakse nõukogu vastuvõetud ühisseisukohta Euroopa Parlamendi ja nõukogu juhilube käsitleva direktiivi vastuvõtmiseks (uuestisõnastamine) 2003/0252 (COD) KOMISJONI TEATISEUROOPA PARLAMENDILE,mis on esitatud EÜ asutamislepingu artikli 251 lõike 2 teise lõigu aluselja milles käsitletakse nõukogu vastuvõetud ühisseisukohta Euroopa Parlamendi ja nõukogu juhilube käsitleva direktiivi vastuvõtmiseks (uuestisõnastamine) 1. TAUST Ettepaneku Euroopa Parlamendile ja nõukogule edastamine (KOM(2003) 621 –2003/0252(COD)) | 3. detsember 2003 | Euroopa Majandus- ja Sotsiaalkomitee arvamus: | 31. märts 2004 | Euroopa Parlamendi arvamus, esimene lugemine: | 23. veebruar 2005 | Ühise seisukoha vastuvõtmine: | 18. septembril 2006 | 2. KOMISJONI ETTEPANEKU EESMÄRK 21. oktoobril 2003. aastal võttis komisjon vastu juhilube käsitleva direktiivi uuestisõnastamise ettepaneku, mis asendaks juhilube käsitlevat direktiivi 91/439/EMÜ ja selle hilisemaid muudatusi.[1] Ettepaneku kolm peaeesmärki: 1. pettuste võimaluse vähendamine: kaob võimalus väljastada paberkandjal juhilube, kasutusele tuleb plastikkaart; juhilubadele saab lisada elektroonilise kiibi; kõikidele ettepaneku rakendamise kuupäevast alates välja antud uutele lubadele kehtestatakse piiratud kehtivusaeg; 2. kodanikele liikumisvabaduse tagamine piiratud kehtivusaja kehtestamise ja elukutseliste autojuhtide meditsiinilise läbivaatuse perioodilisuse kooskõlastamise kaudu; 3. teede ohutuse parandamisele kaasaaitamine : mopeedijuhi loa kehtestamine; võimsamate sõidukite juhilubadele järkjärgulise ülemineku põhimõtte laiendamine; miinimumnõudmiste kehtestamine autojuhieksamit vastuvõtvate isikute põhi- ja täiendkoolitusele; ühe juhiloa põhimõtte kinnitamine (üks omanik – üks luba). 3. MÄRKUSED ÜHISSEISUKOHA KOHTA Nõukogu võttis ühisseisukoha kvalifitseeritud häälteenamusega vastu 18. septembril 2006. Tekst ei esita ainult nõukogu seisukohta, vaid peegeldab 2005. aasta juunis toimunud läbirääkimiste käigus kolme institutsiooni vahel saavutatud kokkulepet. Euroopa Parlamendi transpordi ja turismikomisjoni esimees märkis kirjas nõukogu eesistujariigile, et antud tingimustel soovitaks ta transpordikomisjonil ühisseisukoha teisel lugemisel praegusel kujul vastu võtta. Kolm korda ei õnnestunud komisjonil kompromissi saavutada, sest üks väike rühm oli sellele vastu, kuid lõpuks õnnestus transpordi, telekommunikatsiooni ja energeetikanõukogu 27. märtsi 2006. aasta istungil saavutada tänu juhilubade pikendamist käsitlevale muudatusele poliitiline kokkulepe. Artiklit 7.2 muudeti nii, et juhilubade kehtivust võiks pikendada 15 aastani. Selle elemendi üle institutsioonidevahelisi läbirääkimisi ei toimunud. See konkreetne punkt välja arvatud, käsitleti kolme institutsiooni läbirääkimistel järgmisi ühisseisukohas esitatavaid teemasid: - praeguste juhilubade väljavahetamine 20 aasta jooksul alates direktiivi rakendamise kuupäevast (artikkel 3 lõige 3); - mootorrattajuhi lubade järk-järguline kättesaadavus , st 2-aastane vahe üleminekul ühest kategooriast teise ja lubade võimaldamine piiramata võimsusega mootorratastele alates 24 eluaastast. Mootorrattakategooriate nimetused jäävad sellised, nagu need esitati komisjoni esialgses ettepanekus (artikkel 4, lõiked 3 ja 6); - ühe juhiloa põhimõte , mis võimaldab takistada pettusi ja vältida nn juhiloa turismi (artikkel 7 lõige 5); - haagisega sõidukid : kõikide kombinatsioonide puhul, mille mass on 3500 kuni 4250 kg ja haagise mass ületab 750 kg, on ette nähtud ühepäevane koolitus või praktiline arvestus (artikkel 4, lõige 4b). Komisjon on rahul, et institutsioonidevaheliste läbirääkimiste tulemusena võimaldavad uued eeskirjad suurendada autojuhtide liikumisvabadust, parandada teede ohutust ja vältida pettusi. 4. KOKKUVÕTE Komisjon on seisukohal, et nõukogu ühisseisukoht ei muuda tema ettepaneku peaeesmärki ega olemust ning ta võib seda toetada. Komisjon on rahul, et institutsioonidevaheliste läbirääkimiste tulemusel on võimalik ettepanek juba teisel lugemisel vastu võtta. [1] Nõukogu direktiiv 91/439/EMÜ juhilubade kohta, EÜT L 237, 24.8.1991, lk 1, viimati muudetud komisjoni direktiiviga 2000/56/EÜ, EÜT L 237, 21.9.2000, lk 45.